Diari Oficial de la Generalitat Valenciana


Sumari del DOGV 5478, del 27-03-2007 (2007/3332)

RESOLUCIÓ de 20 de febrer de 2007, de la Direcció General de Treball i Seguretat Laboral, per la qual es disposa el registre i la publicació de l'acord de revisió salarial per al segon any de vigència del Conveni Col·lectiu de l'empresa Fontestad, SA, entre l'1 de setembre de 2006 i el 31 d'agost de 2007 (Codi núm. 8000622).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5478

Data del DOGV
:   27-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3332


Data del document
:   20-02-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu
    * empresa privada
    * cultiu d'hortalisses
    * fruticultura

Vista l'acta de l'acord subscrit l'1 de setembre de 2006 sobre revisió salarial per al segon any de vigència del Conveni Col·lectiu de l'empresa Fontestad, SA, entre l'1de setembre de 2006 i el 31 d'agost de 2007, subscrit per la Comissió Paritària que està integrada, d'una part, per representants de l'empresa, i de l'altra, per membres de la representació unitària dels treballadors, i de conformitat amb el que disposen l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda  
Primer   
Ordenar que siga inscrita en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acta,   
Segon  
Disposar la publicació en el Diari Oficial de la Comunitat Valenciana.  
València, 20 de febrer de 2007.- El director general de Treball i Seguretat Laboral: Román Ceballos Sancho.   
CONVENI COL·LECTIU DE L'EMPRESA FONTESTAD SA  
Acta d'Acord sobre revisió salarial, per a l'any comprés entre setembre de 2006 i agost de 2007  
Museros (València), 1 de setembre de 2006.  
Es reunix  
La Comissió Paritària d'interpretació i aplicació del conveni col·lectiu de l'empresa, publicat en el Diari Oficial de la Comunitat Valenciana de data 9 de novembre de 2005.  
Per part de l'empresa hi assistixen els senyors Vicente Fontestad Ballester, Vicente Izquierdo Sanz i Carlos Piquer Tamarit.  
Per part social hi assistixen les senyores Rosana Piquer Rama, Desamparados Ferrer Ballester i el senyor Joaquín Mondragón Aquino.  
L'objecte d'esta reunió és tractar sobre l'increment dels salaris per al segon any de vigència del conveni col·lectiu de l'empresa.  
Una vegada debatut el tema indicat, i tenint en compte el que preveu l'article 3 del conveni col·lectiu de l'empresa, la Comissió Paritària arriba, per unanimitat, al següent  
ACORD  
Els salaris establits en les taules salarials, del conveni col·lectiu de l'empresa, s'incrementaran, en l'any comprés entre l'1 de setembre de 2006 i el 31 d'agost de 2007, en un quatre amb dos per cent.  
Les parts que hi intervenen expressen la seua total conformitat amb el contingut del present acord, i firmen este document per triplicat, en el lloc i en la data ressenyats en l'encapçalament. Es comissiona el lletrat Vicente Bru Parra perquè presente este document en la Direcció General de Treball i Seguretat Laboral.